ΟΔΗΓΙΑ 98/60/ΕΚ ΤΗΣ ΕΠΙΤΡΟΠΗΣ της 24ης Ιουλίου 1998 για την τροποποίηση της οδηγίας 74/63/ΕΟΚ του Συμβουλίου περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγiα 74/63/ΕΟΚ του Συμβουλίου, της 17ης Δεκεμβρίου 1973 περi καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (1), όπως τροποποιήθηκε τελευταία από την οδηγία 97/8/ΕΚ της Επιτροπής (2), και ιδίως το άρθρο 6, Εκτιμώντας: ότι διαπιστώθηκε, ότι σφαιρίδια πούλπας εσπεριδοειδών καταγωγής ή προέλευσης Βραζιλίας έχουν μολυνθεί από διοξίνες σε τόσο υψηλό επίπεδο ώστε να είναι επικίνδυνα για την ανθρώπινη υγεία 7 ότι τα εν λόγω σφαιρίδια πούλπας εσπεριδοειδών χρησιμοποιούνται ως ζωοτροφή και ότι η χρησιμοποίηση μολυσμένων ζωοτροφών από διοξίνες έχει ως αποτέλεσμα τη μόλυνση από τη διοξίνη των τροφίμων ζωικής προέλευσης 7 ότι οι διοξίνες κατατάσσονται από τις σχετικές διεθνείς οργανώσεις μεταξύ των καρκινογόνων για τον ανθρώπινο οργανισμό προϊόντων 7 ότι, συνιστάται από τις εν λόγω διεθνείς οργανώσεις να ληφθούν μέτρα για να μειωθεί, κατά το μέτρο του δυνατού, η απορρόφηση διοξίνης μέσω των προϊόντων διατροφής 7 ότι πρέπει κατά συνέπεια, να απαγορευθεί η χρησιμοποίηση για τη διατροφή των ζώων και την παραγωγή σύνθετων ζωοτροφών, σφαιριδίων πούλπας εσπεριδοειδών που έχουν μολυνθεί από τις διοξίνες, σε ανεπίπτρεπτο βαθμό 7 ότι δεν έχει καταστεί δυνατόν να προσδιοριστούν, με επαρκή ακρίβεια όλες οι πηγές μόλυνσης από τις διοξίνες σε τόσο υψηλά επίπεδα, με επαρκή ακρίβεια εντός των σύντομων διαθέσιμων ορίων 7 ότι, κατά συνέπεια δεν είναι δυνατόν να εξασφαλιστούν προς το παρόν επαρκείς εγγυήσεις 7 ότι έχουν εξαλειφθεί οι ενδεχόμενες πηγές μόλυνσης από τη διαδικασία παραγωγής των σφαιριδίων πούλπας εσπεριδοειδών 7 ότι δεν μπορεί να πραγματοποιηθεί βραχυπρόθεσμα μία πληρέστερη επιστημονική αξιολόγηση της επιτρεπόμενης μέγιστης περιεκτικότητας σε διοξίνες 7 ότι, κατά συνέπεια, πρέπει να καθοριστεί επειγόντως σε προσωρινή βάση το ανώτατο ανιχνεύσιμο όριο σε επίπεδο ανίχνευσης (500 pg Ι - TEQ/kg) ως προληπτικό μέτρο, εν αναμονή πλήρους επιστημονικής αξιολόγησης, για τους ενεχόμενους κινδύνους 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής ζωοτροφών, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα Ι και το παράρτημα ΙΙ μέρος Α της οδηγίας 74/63/ΕΟΚ τροποποιούνται όπως αναφέρεται στο παράρτημα της παρούσας οδηγίας. Η παρούσα διάταξη θα αναθεωρηθεί πριν από την 1η Ιανουαρίου 1999 το αργότερο, βάσει των διαθέσιμων στοιχείων σχετικά με τις πηγές μόλυνσης ή της ολοκληρωμένης επιστημονικής αξιολόγησης όσον αφορά τον κίνδυνο που ενέχουν. Άρθρο 2 1. Τα κράτη μέλη θεσπίζουν και δημοσιεύουν, το αργότερο την 31 Ιουλίου 1998, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά. Οι θεσπιζόμενες διατάξεις εφαρμόζονται από την 1η Αυγούστου 1998. Όταν τα κράτη μέλη θεσπίζουν τις εν λόγω διατάξεις, αυτές περιλαμβάνουν αναφορά στην παρούσα οδηγία ή συνοδεύονται από μία τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 24 Ιουλίου 1998.

[Source: multi_eurlex | Tokens: 3444]